CELEX: 32012R0553
Language: ro
Date: 2012-06-19 00:00:00
Title: Regulamentul de punere în aplicare (UE) nr. 553/2012 al Comisiei din 19 iunie 2012 privind clasificarea anumitor mărfuri în Nomenclatura combinată

27.6.2012   
            
            
               RO
            
            
               Jurnalul Oficial al Uniunii Europene
            
            
               L 166/18
            
         REGULAMENTUL DE PUNERE ÎN APLICARE (UE) NR. 553/2012 AL COMISIEI
   din 19 iunie 2012
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Comitetul Codului vamal nu a emis un aviz în termenul stabilit de președinte,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 iunie 2012.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un articol nefiletat din oțel, altul decât oțel inoxidabil, cu un cap hexagonal, cu o rezistență la tracțiune de 1 040 MPa și cu dimensiunile de 160 mm (lungimea), 32 mm (mărimea capului) și 16 mm (diametrul tijei).
                  După prezentare, articolul trebuie prelucrat mai departe pentru a se obține un produs finit de la poziția 7318.
               
               
                  7318 15 89
               
               
                  Clasificarea se stabilește pe baza regulilor generale 1, 2a) și 6 pentru interpretarea Nomenclaturii combinate, precum și pe baza textului codurilor NC 7318, 7318 15 și 7318 15 89.
                  Deoarece articolul nu este gata pentru utilizare directă, are forma aproximativă a articolului finit și nu poate fi utilizat decât pentru a obține un articol finit de la poziția 7318, se consideră că acesta este un articol nefinit în sensul regulii generale interpretative (RGI) 2a), fiind o piesă semifabricată [a se vedea, de asemenea, notele explicative din SA pentru RGI 2a) punctul (II), precum și pentru poziția 7318, partea A al cincilea paragraf].
                  Având în vedere caracteristicile sale obiective, precum forma, capul hexagonal și rezistența la tracțiune, articolul este considerat a fi un articol nefinit de la codul NC 7318 15 89.
                  Prin urmare, articolul trebuie clasificat la poziția NC 7318 15 89.